“เงินบาท” อ่อนค่าทะลุ 37 บ. รอบ 16 ปี หลังดอลลาร์แข็ง กังวลเฟดขึ้นดอกเบี้ยแรง
“เงินบาท” อ่อนค่าทะลุ 37.01 บาท ในรอบ 16 ปี เหตุดอลลาร์แข็ง ท่ามกลางการคาดการณ์ที่ว่า เฟดจะปรับขึ้นดอกเบี้ย 0.75-1%
“เงินบาท” อ่อนค่าทะลุ 37.01 บาท ในรอบ 16 ปี เหตุดอลลาร์แข็ง ท่ามกลางการคาดการณ์ที่ว่า เฟดจะปรับขึ้นดอกเบี้ย 0.75-1%
20 ก.ย. 2565

ผู้สื่อข่าวรายงานว่า วันนี้ (20 ก.ย. 65) ณ เวลา 20:09 น. เงินบาทอ่อนค่าต่อเนื่องมาแตะ 37.01 บาท/ดอลลาร์ ซึ่งอ่อนค่าสูงสุดในรอบ 16 ปี เมื่อเทียบกับค่าเงินบาทอ่อนค่ายืนที่ระดับ 37.12 บาท เมื่อวันที่(26ต.ค.2549) ส่วนใหญ่มาจากจากการดีดตัวของอัตราผลตอบแทนพันธบัตรรัฐบาลสหรัฐ ท่ามกลางการคาดการณ์ที่ว่า เฟดจะปรับขึ้นดอกเบี้ย 0.75-1.00% ในการประชุมนโยบายการเงินในวันที่ 20-21 ก.ย.นี้

ขณะที่ดอลลาร์แข็งค่าเทียบสกุลเงินหลักในวันนี้ โดย ณ เวลา 19.09 น.ตามเวลาไทย ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงินบวก 0.23% สู่ระดับ 109.99 เหรียญ ขณะที่ยูโรปรับตัวลง 0.11% สู่ระดับ 143.34 เยน และอ่อนค่า 0.40% สู่ระดับ 0.998 ดอลลาร์ ส่วนดอลลาร์ดีดตัว 0.29% สู่ระดับ 143.61 เยน